kardosdrur/scandi-wiki huggingface dataset:
Exner

Exner er et efternavn, der henviser til blandt andre:

 Adolf Exner
 Franz Exner
 Karl Exner
 Sigmund Exner
 Wilhelm Exner

Dansk slægt 
Slægten Exner kom til Danmark med oboist Johann Gottlieb Exner (1782-1857), der var født i Schmiedeberg i Nieder-Schlesien   Bøhmen. Han var fader til maleren (Johan) Julius Exner (1825-1910), som var fader til maleren Aage Sofus Adolff Exner (1870-1951). Denne var fader til provst Gustav Johan Adolf Exner (1897-1981), som var fader til guldsmed Bent Exner (1932-2006), gift med guldsmed Helga Exner, født Menzel (født 1939), og til arkitekt Johannes Exner (født 1926), gift med arkitekt Inger Exner, født Würtzen (født 1926).

Litteratur 
 Slægtstavlesamlingen, 1932.

 
Tyske efternavne

Referencer
Gymnastikforeningen Gefion

Gymnastikforeningen Gefion er en elitepræget københavnsk gymnastikforening, der blev stiftet af Henning Pedersen i 1968, som en forening under Dansk Gymnastik Forbund og Danmarks Idræts Forbund. 

Foreningen, der dækker kvindelig og mandlig idrætsgymnastik, er siden blevet medlem af Danske Gymnastik- og Idrætsforeninger og Dansk Svømmeunion.

Gymnastikforeningen Gefion har til huse i Grøndal MultiCenter, og har herudover svømmeaktiviteter i Hillerødgade Svømmehal og legepræget gymnastik for børn på Korsager Skole.

Foreningens formål er "Gennem dyrkelse af kammeratligt samvær og dygtiggørelse i gymnastik i alle dens eksisterende former søges medlemmernes forståelse for socialt samvær udbygget".

Eksterne henvisninger 
 Hjemmeside Gymnastikforeningen Gefion

Gymnastikforeninger i Danmark
Sportsklubber i København
Idrætsforeninger i Danmark
Bondeskiver

Bondeskiver var et ikke-kommercielt, uafhængigt pladeselskab oprettet 1982 i Himmerland af folkene bag punkgruppen Freshly Riots, først og fremmest for at varetage denne gruppes interesser. Aktiviteterne stoppede helt i 1987.

Helt i tidens ånd og inspireret af de ting der skete i England med de alternative pladeselskaber, begyndte Bondeskiver at udgive primitive kassettebånd, som på den tid
blev regnet som rigtige udgivelser, på lige fod med vinylalbum og senere cd.

I 1983 så den første grammofonplade dagens lys. En 7" EP med gruppen Freshly Riots: seks numre, gatefold cover, tekster til samtlige numre, fotos og overdreven lang takkeliste med personer, som kun i periferien havde noget med sagen at gøre.

I 1984 udgav selskabet lp'en, Complication – "A Danish Compilation", som er en opsamling med tidens undergrundsbands.

Diskografi 
 BOND 001: Freshly Riots – Enola Gay – MC, april 1982
 BOND 002: Freshly Riots – Perhaps – MC, juli 1982
 BOND 003: Gangbang – Spunk – MC, 1983
 STIV 1: Freshly Riots – Delightfully Fresh – 7", april 1983
 BOND 004: Næste Uges Tv – Det døde hus – MC, december 1983
 BOND 005: Jens Unmack – Klarhed At Elske – MC, maj 1984
 KOLOS 1: Freshly Riots – Hope – LP, maj 1984
 KOLOS 2: Div. Complication, A Danish Compilation – LP, juni 1984
 BOND 006: Freshly – Fry / Born Under Stars – MC, april 1985
 KOLOS 3: Freshly – Air (Quoth She) – LP, 16. april 1986

Eksterne henvisninger 
 

Pladeselskaber fra Danmark
Etableret i 1982
Ophørt i 1987
Odense Adventkirke

Adventkirken i Odense er indrettet i en ombygget villa på Hunderupvej i Hunderup-kvarteret i Odense, som blev ombygget til kirke i 1950'erne.

Kirken danner rammen om menighedens aktiviteter, bibelstudie og gudstjeneste hver lørdag, studiegrupper og sociale aktiviteter, men indeholder også udlejede studieboliger og lokaler til Komiteens Radio.
Præst ved kirken er Thomas Rasmussen.

Kirken har som de andre fynske Adventkirker et ophængt kirkeskib.

Adventkirke
Adventkirker i Danmark
Palt

Palt er en svensk madret, som er en del af den traditionelle svenske husmandskost, primært i Norrland. 

I det nordlige Sverige laves palt af rå, malede (eller finrevne) kartofler eller gulerødder, der blandes med mel og salt til en nogenlunde fast masse. Af denne masse formes runde boller (palterne) som oftest fyldes med svinekød, men også andet fyld anvendes. Palterne koges i rigeligt saltet vand. Palt uden fyld kaldes flatpalt. Palt fremstilles oftest alene af hvedemel (og da ofte benævnt pitepalt), men blandinger af hvede- og rugmel m.v. forekommer ofte i Västerbotten, og benævnes grå palt. Der forefindes således en række forskellige opskrifter og variationer af palt. 

Palt spises oftest med smør og tyttebærsyltetøj, men serveres også med kødfars og flæsk som tilbehør. 

I det sydlige Sverige har palt oftere betydning som paltbrød, der er en ret bestående af bagt blod eller andre retter baseret på blod og groft mel.

Se også 
 Kroppkaka
 Cepelinai

Eksterne links 
Paltakademiet, det officielle akademi for palt 
 Paltens historie og opskrifter 

Madretter
Mad fra Sverige
Sund & Hed

Sund & Hed er bladet for alle studerende på Det Sundhedsvidenskabelige Fakultet på Syddansk Universitet. Det udkommer med ca. 15 numre per år, og redaktionen består af studerende fra fakultetet.

Eksterne henvisninger 
Sund & Heds hjemmeside

Syddansk Universitet
Zombieland

Zombieland er en horror-komedie-film fra 2009 med manuskript af Rheet Reese og Paul Wernick. Den er instrueret af Ruben Fleischer. Medvirkende er blandt andret Jesse Eisenberg, Emma Stone, Abigail Breslin, Woody Harrelson og Bill Murray.

Handling 

Amerika er blevet overtaget af zombier og der er kun få overlevende mennesker tilbage. Blandt andet den collegestuderede "Columbus" (Jesse Eisenberg), som er filmens hovedrolle. Han er ikke ligefrem den mest populære blandt pigerne, faktisk er han det stik modsatte. Han rejser tværs over landet i søgen efter sine forældre, og på vejen møder han blandt andet den meget excentriske mand "Talahassee" (Woody Harrelson). De to beslutter alligevel er krydse kontinentet sammen, og det bliver langt fra en kedelig rejse.

De møder også de to piger "Wichita" (Emma Stone) og "Little Rock" (Abigail Breslin), som bliver en del af deres rejse. "Wichita" er på alder med "Columbus", og han ser det derfor som en sidste chance for at møde en pige, som han kan vise frem for sine forældre.

Medvirkende 
 Jesse Eisenberg som Columbus
 Woody Harrelson som Tallahassee
 Emma Stone som Wichita
 Abigail Breslin som Little Rock
 Bill Murray som ham selv

Eksterne henvisninger 

 

Gyserkomediefilm fra USA
Amerikanske film fra 2009
Gymnastik- och idrottshögskolan

Gymnastik- och idrottshögskolan (GIH) tidligere Idrottshögskolan (IH), er et statsligt svensk universitet i Stockholm. GIH er Sveriges eneste højere uddannelsesinstitution for idræt og Sveriges førende videnskabscenter for kombinationen af fysisk aktivitet, idræt og sundhed. Skolen blev grundlagt i 1813 af Pehr Henrik Ling, som Kungliga Gymnastiska Centralinstitutet (GCI).

GIH er ansvarlig for den grundlæggende universitetsuddannelse for idrætslærere i det svenske skolesystem, men uddanner også sundhedspædagoger og trænere.

I 1966 åbnede en anden idrætslæreruddannelse i Örebro, også med navnet: Gymnastik- och idrottshögskolan (GIH). Den er nu en del af "Hälsoakademin" (Sundhedsakademiet) på Örebro Universitet.

Eksterne henvisninger 
 GIH

Universiteter i Sverige
Etableret i 1813
Uddannelse i Stockholm
MD2

MD2 (Message-Digest algorithm 2) er en kryptografisk hashfunktion med en 128-bit (16 bytes) hashværdi. MD2 blev udviklet af Ronald Rivest i 1989. MD2 er specificeret i . Andre algoritmer er siden blevet udviklet, f.eks MD5 og SHA, som har færre svagheder. Der er løbende blevet fundet svagheder i MD2 algoritmen og i 2009 valgte Network Security Services (NSS) at anbefale udskiftning MD2 med andre mere sikre algoritmer.

Eksempler 
De efterfølgende eksempler viser hashværdier for en 43-byte ASCII streng:

  MD2("The quick brown fox jumps over the lazy dog")
   = 03d85a0d629d2c442e987525319fc471

En lille ændring i input strengen vil, med meget stor sandsynlighed, resultere i en helt anden hashværdi.

  MD2("The quick brown fox jumps over the lazy cog")
   = 6b890c9292668cdbbfda00a4ebf31f05

The hash of the zero-length string is:

  MD2("") = 8350e5a3e24c153df2275c9f80692773

Generator 

Denne side generer MD2 hash værdien fra en selv valgt ascii streng:
MD2 Hash Generator

Se også 
 MD4
 MD5
 SHA

Referencer 

Fejldetektering og korrektion
Kryptografi
Westwind forlag

Westwind forlag blev etableret i 2003 og har sit udspring fra Raptusfestivalen i Bergen. Forlagets målsætning er at øge interessen for tegneserier og tegnede medier i Norge. Ideen om at starte et forlag begyndte på en togtur tilbage fra tegneseriefestivalen i Bristol af Frode Haaland og Arild Wærness.

Forlaget har blandt andet udgivet tegneseriebøger med Varg Veum, Miranda og tegneseriehæftet Baddis. I foråret 2007 blev forlaget købt op af Vigmostad & Bjørke.

Forlag fra Norge
Etableret i 2003
Ophørt i 2007
Aromaforordningen

Aromaforordningen er en forordning, der drejer sig om vilkårene for den lovmæssig brug af aromastoffer som tilsætning til fødevarer. Forordningen har retslig gyldighed i Danmark fra den 20. januar 2011. Der er to, centrale krav, som skal overholdes ved al brug af aromastoffer:

 de må ikke udgøre nogen sikkerhedsrisiko for forbrugerens sundhed, så vidt det kan bedømmes på grundlag af foreliggende, videnskabelige data
 anvendelsen af aromastoffer må ikke vildlede forbrugeren

Se også 
 Positivlisten

Eksterne links 
 eur-lex: Europa-parlamentets og rådets forordning (EF) Nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer  (gældende fra 20. januar 2011)

Mad og drikke
Forbrugerbeskyttelse
EU-forordninger
Positivlisten

Positivlisten (eller Positivlisten 2011. Fortegnelse over tilsætninger til fødevarer) var Fødevarestyrelsens liste over de stoffer, det er tilladt at bruge i fødevarer, som fremstilles og handles i Danmark. Den erstattedes af EU-listen.

Eksterne links 
 Fødevarestyrelsen: Positivlisten 2011. Fortegnelse over tilsætninger til fødevarer

Mad og drikke
Forbrugerbeskyttelse
Danmarks informationskataloger
Ystads IF

Ystad/Ysted  IF (YIF) er en skånsk idrætsklub i Ystad/Ysted , mest kendt for at have blevet svensk håndboldmester to gange, i 1976 og 1992 i den bedste række Handbollsligan. Klubben omfatter fodbold, håndbold og atletik. Siden 2016 spiller håndboldholdet sine hjemmekampe i Ystad Arena hvor lokalopgøret med ærkerivalerne Ysted-Kammeraterne tiltrækker mange tilskuere.

Mens rivalen Kammeraterne historisk har været arbejderklassens hold, har YIF været det svenske militærs hold.

Spillerdragten er hvide bluser og blå bukser.

Klubbens kælenavn er Di Hvide (skånsk dialekt). 

Klubbens førstehold i håndbold havde i perioden 2007-10 den tidligere danske landsholdstræner Torben Winther som træner.

Referencer 

Håndboldklubber fra Sverige
Ystad
Fodboldklubber i Sverige
Atletikklubber
Skægagamer

Skægagamer (Pogona) er en slægt af australske agamer. Navnet skægagame henviser til deres karakteristiske piggede skæl ("skæg") på struben som bliver sort hvis dyret er stresset eller ser en rival. Skægagamer lever i tørre, stenede halvørkener og tørre åbne kratområder i Australien. De er gode til at klatre og kan findes på grene og i buske.

De findes over det meste af Austraulien.

Flere arter, især Almindelig skægagame, er populære kæledyr i mange lande, grundet deres rolige natur og lette pasning sammenlignet med andre krybdyr.

Beskrivelse 

Skægagamer har som typisk for agamer, brede trekantede hoveder og flade kroppe. Der er piggede skæl på struben som kan udvides når dyret er trues, og på nakken. De bruges at til skræmme rovdyr, men er ikke specielt skarpe. Skægagamer bruger en vinkende gestus med forbenet til vise underkastelse, og nikker med hovedet for at vise dominans overfor artsfæller. De kan ændre farve ved rivalisering mellem hanner, som følge af temperaturændringer (i varme bliver de mørkere for absorbere varmen), og andre stimuli. Hanner bliver op til 30-50 cm, hunnerne er ca. 10 cm kortere.

Når en skægagame er kønsmoden, kan man se forskel på hannen og hunnen ved gattet, hvor hannen kendes på de to buler fra dens hemipenisser ved siden af hinanden, mens hunnen kun har en enkelt bule.

Kost 

Skægagamer er stort set altædende.

Referencer

Litteratur 

 Steve Grenard (2007) Bearded Dragon: Your Happy Healthy Pet, 2. ed., Howell Book House, 

Agamer
Øystein Andersen

Øystein Andersen (født 20. december 1965) er en norsk musiker, mest kendt som trommeslageren i glam rock gruppen Wig Wam hvor han går under artistnavnet Sporty.

Trommeslagere fra Norge
Otto Rehhagel

Otto Rehhagel (født 9. august 1938 i Essen) er en tidligere tysk fodboldspiller og senere træner. Han var som aktiv primært tilknyttet Hertha Berlin og FC Kaiserslautern, men nåede dog først stor succes som træner.

Rehhagels længste trænerperiode var de 15 år som cheftræner hos Werder Bremen, som han hjalp til to tyske mesterskaber, to DFB-Pokaltitler og triumf i Pokalvindernes Europa Cup i 1992. Han havde også trænerjob i adskillige andre tyske klubber, blandt andet Borussia Dortmund, Bayern München, Fortuna Düsseldorf og Kaiserslautern. Med sidstnævnte vandt han, endda som oprykker, det tyske mesterskab i 1998.

Mellem 2001 og 2010 stod Rehhagel i spidsen for Grækenlands landshold, som under tyskerens ledelse opnåede sin største succesperiode nogensinde. Holdet vandt sensationelt EM i 2004 i Portugal, efter undervejs at have besejret både de regerende mestre Frankrig, Tjekkiet og værterne Portugal. Han kvalificerede også holdet til EM i 2008 og VM i 2010. Ved begge disse slutrunder måtte holdet dog forlade turneringen efter indledende runde, og efter VM i 2010 trådte Rehhagel tilbage fra sin stilling.

Titler 

Bundesligaen
 1988 og 1993 med Werder Bremen
 1998 med FC Kaiserslautern

DFB-Pokal
 1980 med Fortuna Düsseldorf
 1991 og 1994 med Werder Bremen

Pokalvindernes Europa Cup
 1992 med Werder Bremen

EM
 2004 med Grækenland

Referencer

Eksterne henvisninger 
 Otto Rehhagel på footballdatabase.eu

Fodboldspillere fra Tyskland
Fodboldspillere fra Rot-Weiss Essen
Fodboldspillere fra Hertha BSC Berlin
Fodboldspillere fra 1. FC Kaiserslautern
Fodboldtrænere fra Tyskland
Personer fra Essen
Trænere for Grækenlands fodboldlandshold
DBUs Fodboldskole

DBUs Fodboldskole er en fodboldskole for unge arrangeret af Dansk Boldspil-Union. Fodboldskolen afholdes årligt i skolernes sommerferie over hele Danmark og havde i sommeren 2011 deltagelse af 29.520 drenge og piger i alderen 7-14 år.

Referencer 

Fodbold i Danmark
Fodboldarrangementer
Leo Beenhakker

Leo Beenhakker (født 2. august 1942 i Rotterdam) er en hollandsk fodboldtræner, der har haft adskillige topjobs gennem sin karriere, som både klub- og landstræner. Af nævneværdige jobs kan nævnes landstrænerstillinger for Holland og Polen samt klubstillinger hos AFC Ajax, Feyenoord Rotterdam og Real Madrid.

Beenhakker var chef for Real Madrid i to omgange (1986-1989 og 1992) og førte holdet til tre spanske mesterskaber. Med både Ajax og Feyenoord var han desuden med til at vinde det hollandske mesterskab.

Titler 

Æresdivisionen
 1980 og 1990 med AFC Ajax
 1998 med Feyenoord

Hollands Super Cup
 1999 med Feyenoord

La Liga
 1987, 1988 og 1989 med Real Madrid

Copa del Rey
 1989 med Real Madrid

Supercopa de España
 1988 med Real Madrid

Referencer

Eksterne henvisninger 

 

Fodboldtrænere fra Nederlandene
Fodboldtrænere fra Real Madrid CF
Trænere for Hollands fodboldlandshold
Trænere for Polens fodboldlandshold
Hans Ursin

Hans Lauridsen Ursin (ca. 1682 i Jerslev Sogn, Børglum Herred – 13. april 1757 i Borup) var brygger, prokurator ved alle retterne i Danmark (1719) og blev senere generalfiskal, kammeradvokat og højesteretsassessor.

Han begyndte som fuldmægtig og kancelliråd og avancerede siden. 1737 blev han assessor i Højesteret. Han var også præsident i Admiralitetet.

Han ægtede 17. juni 1712 brygger Ole Jørgensen Høibys enke, Anne Sørensdatter Fo(h)rmann (død 1744) og fik dermed en bryggergård på Nørregade. Ursin var stedfar for Terkel Klevenfeldt.

Kilder 
 Slægtsside
 Slægtsside 

Bryggere fra Danmark
Prokuratorer fra Danmark
Højesteretsdommere fra Danmark
Danskere i 1700-tallet
Generalfiskaler
Siliciumkarbid

Siliciumkarbid, også kaldt karborundum, carborundum, har den kemiske forkortelse SiC, som består af silicium og carbon.

Det er et industrielt fremstillet materiale, som anvendes til slibeprodukter og som tilsætningsstof. Materialet er noget af det hårdeste, som findes, med værdien 9,5 på Mohs hårdhedsskala; kun diamanter er hårdere med en Mohsværdi på 10. 

Siliciumkarbid er i ren form farveløs, isolerende, ildfast og har halvlederegenskaber.  Det har en række brugsområder som slibemiddel, inden for keramik- og støberivirksomhed.

Siliciumkarbid indgår i rumfærgens varmeskjold, og visse skivebremser er opbygget af materialet. I nyere tid er man begyndt at lave dioder (SiC-Schottky-diode) og transistorer af halvlederlegeringen.

Kilder/referencer

Halvledere
Kemiske forbindelser
Industri
Keramiske materialer
Louise Sophie Frederikke af Slesvig-Holsten-Sønderborg-Glücksborg

Louise Sophie Frederikke, hertuginde af Slesvig-Holsten-Sønderborg-Glücksborg (18. februar 1709 på Lyksborg Slot – 16. maj 1782 på Vallø Slot) var hertuginde og prinsesse af Glücksborg og abbedisse for Vallø Stift fra 1748 til sin død.

Hun var datter af hertug Philip Ernst af Slesvig-Holsten-Sønderborg-Glücksborg og Christiane von Sachsen-Eisenberg.

Hun af malet 1752 af Andreas Brünniche. Malerierne findes på Vallø og Frederiksborgmuseet.

Kilder 
 Om Hans den yngres efterslægt

Sønderborgske fyrstelige
Huset Oldenburg
Danskere i 1700-tallet
Personer fra Sønderjylland (på tværs af landegrænser)
Personer fra Lyksborg
Nils Johan Semb

Nils Johan Semb (født 24. februar 1959 i Horten) er en norsk fodboldtræner, der mellem 1998 og 2003 var træner for Norges landshold. Han kvalificerede holdet til EM i 2000, hvor man dog blev slået ud efter indledende runde. Han havde inden han overtog cheftrænerrollen også været landsholdets assistenttræner under Egil "Drillo" Olsen.

Referencer 

Fodboldtrænere fra Norge
Trænere for Norges fodboldlandshold
Personer fra Horten
William Augustinus

William Anthon Henry Augustinus (født 16. marts 1866 i København, død 24. oktober 1925) var en dansk fotograf, skuespiller, dramatiker, instruktør og forfatter.

Biografi 
Han var søn af Ludvig Augustinus og yngre bror til Christian Augustinus.

William Augustinus begyndte som skuespiller ved Casino og Sønderbro Teater. Han blev senere fotograf med atelier i Karel van Manders Gård på Østergade 15 i København. Derudover havde Augustinus et mindre litterært forfatterskab. Han var instruktør ved Nordisk Film i forsommeren 1911, men blev samme år afskediget. Omkring 1913 arbejdede han som filminstruktør i Tyskland.

Han er begravet i familiegravstedet på Frederiksberg Ældre Kirkegård.

Værker

Som forfatter og dramatiker 
 Mariane Brammers Fabrik (1902)
 Vildspor (1903)
 Mumien (1906, dramatik)
 Foraar i Luften (farce, premiere 18. maj 1921 på Røde Kro Teater)

Som filminstruktør 
 Den sorte Hætte (1911)
 Dyrekøbt Ære (1911)
 Godt klaret (1911)
 Operationsstuens Hemmelighed (1911)
 Røveriet paa Væddeløbsbanen (1911)
 En bevæget Bryllupsnat (1911)
 Hævnen er sød (1911)
 Stævnemødet i Frederiksberg Have (1911)
 Lad være at blinke (1911)
 Troskabsprøven (1911)
 Den uundgaaelige Jensen (1911)
 Tvillingebrødrene (1911)
 Hævnen hører mig til (1911)
 Smæklaasen (1911)
 For hendes Skyld (1911)
 Frelserpigen (1911)
 Den hvide Tulipan (1911)
 Kreditten leve (1911)
 Lægens Hustru (1911)
 Mislykket Optagelse af levende Billeder (1911, også manuskriptforfatter)
 Skæbnens Hjul (1911)

Kilder 
 
 CV hos Litteraturpriser.dk

Dramatikere fra Danmark
Filminstruktører fra Danmark
Fotografer fra Danmark
Personer fra København
Teaterskuespillere fra Danmark
Stumfilmskuespillere fra Danmark
Danskere i 1800-tallet
Danskere i 1900-tallet
William
Dansksprogede forfattere fra Danmark
Nick Vujicic

Nicholas James "Nick" Vujicic (født 4. december 1982 i Melbourne) er en australsk prædikant, taler, forfatter og leder af organisationen Life Without Limbs, en organisation for fysisk handicappede. Han holder jævnligt foredrag hvor han taler om handicap, tro og håb.

Baggrund 
Han er ældste barn i en religiøs serbisk kristen familie fra Melbourne i Australien. Da han blev født viste det sig at han havde tilstanden Tetra-amelia som medfører, at han mangler begge arme og begge ben, men han har to små fødder hvor den ene har to tæer. Vujicics mentale tilstand er i øvrigt normal.

Opvækst 
Vujicic havde en vanskelig barndom bl.a. fordi. en australsk lov forhindrede ham i at gå på en almindelig skole på grund af hans handicap, selv om han ikke var mentalt tilbagestående. Mens han gik i skole blev loven ændret og Vujicic var en af de første handicappede studenter som blev integreret ind i en normal skole.

Han lærte at skrive med de to tæer han har på sin venstre «fod» og en speciel indretning som han bruger på den ene tå når han griber ting. Han lærte også at bruge en computer og han skrev på denne med en «hæl og tå metode». Han lærte at kaste tennisbolde, svare telefon, barbere sig og tage sig et glas vand.

Vækkelse og virke 
Bl.a. som følge af mobning i skolen var Vujicic ofte deprimeret, og i tiårsalderen overvejede han selvmord. Efter at have bedt til Gud om at få arme og ben begyndte han at forstå at hans tilstand kunne inspirere andre og at også hans liv derfor havde en mening, hvilket igen medførte, at han i overensstemmelse med sin religiøse baggrund, kunne takke Gud for at være i live.
Et vigtigt vendepunkt i hans liv opstod da hans mor viste ham en avisartikel om en mand som levede med et stort handicap. Det fik ham til at indse at han ikke var den eneste med store udfordringer.
Da han var sytten begyndte han at tale i børnegrupper, og efterhånden startede han sin organisation Life Without Limbs, som i dag er omdrejningspunkt for hans virke som foredragsholder og prædikant.

I 2005 blev Nick nomineret til "Young Australian of the Year"-prisen.

Se også 
 Hirotada Ototake

Bøger 
 Et liv uden grænser, Sphinx, 2012

Referencer

Eksterne henvisninger 

 Life Without Limbs
 Attitude Is Altitude 
 Nick's YouTube page
 Nick on Myspace – update by himself
 An inspirational movie was created around Nick Vujicic called "The Butterfly Circus"

Personer fra Melbourne
Suvalkija

Suvalkija (, , ) er en af de fem historiske landsdele i Litauen. Landsdelen er beliggende syd for Nemunas, i det tidligere Vilkaviškis bispedømme og er den nyeste historiske landsdel hvis separate identitet først skabtes i 1800-tallet. Suvalkija har aldrig været en politisk administrativ enhed og har ikke nogen officiel status i den eksisterende administrative inddeling af Litauen.

Dele af Suvalkija med den tidligere hovedby Suwałki ligger i det polske voivodskab Podlasie. I Litauen betragtes Marijampolė som hovedstad i regionen.

Navnet "Suvalkija" er afledt af det tidligere Suwałki guvernement (1867-1914) i Kongrespolen.

Litauens etnografisk landsdele
Litauens historie